মনের কথা কখনও ফুরিয়ে যায় না। যেমন ফুরিয়ে যায় না প্রেম! 'প্রেম সে এক, প্রেমিকা যে সে অনেক', হ্যাঁ ঠিক এমনটাই হয়ত! প্রেমের সংজ্ঞায় থাকে না কোনও লিঙ্গ, কোনও শ্রেণী, কোনও জাত, কোনও ধর্ম। প্রেম নিজেই একটা ধর্ম, নিজেই একটা জাত, নিজেই একটা লিঙ্গ। কামের নামে যত 'অপকাম' বেড়ে চলা সমাজে 'সমকাম'-নিষিদ্ধ। পুরুষে পুরুষে প্রেম? নারীতে নারীতে প্রেম? ছিঃ ছিঃ। রে রে পড়ে যায় গোটা সমাজে। বৈজ্ঞানিক ব্যাখাতেও সমাকামের বিসর্জন হয় এই তত্ত্বে, "সমাজের বিবর্তনের ধারা বন্ধ হয়ে যায় সমকামে, সৃষ্টি বন্ধ হয়ে যায় সমকামে। সমাজের বিনাশ হয় সমকামে"। গতে বাঁধা সমাজ আজ ব্যতিক্রমী হতে শিখেছে, তেমনটা একেবারেই নয়। প্রেম আর সৃষ্টিতে আদিকালটাই ছিল ব্যাতিক্রমের শ্রেষ্ঠ সময়। কৃষ্ণ প্রেমে উন্মাদ হয়েছিলেন গৌরাঙ্গ। 'গৌড়চন্দ্রিকা'য় কৃষ্ণপ্রেমে বিগলিত সোনার রূপ তনু ধূলায় মিশেছিল গৌড়ের। আবার সেই কৃষ্ণ প্রেমেই নিজেকে উজাড় করে দিয়েছিলন ভক্ত রাধিকা। প্রেমাতুর হৃদয়ে যখন প্রেমের ঢেউ নদী তীরে উপচে পড়ে, তখন ঢেউ জানেনা কার ভাঙবে আর কারই বা গড়বে! আরব্য রজনীর লায়লা-মজনু'র প্রেম আজও দৃষ্টান্ত! প্রেমের বিন্যাসে শ্রেণী, বর্ণ আর লিঙ্গ ভেদের সময় বোধহয় আসন্ন। আদি যদি স্বীকৃতি দেয়, তবে বর্তমান কেন নয়?   
"সমকামের প্রেম। আমি নিজে উভকামী পুরুষ। আমার অনেক বন্ধু আছে, যাঁরা সমকামীতায় বিশ্বাসী। প্রেম কেবল নারী পুরুষের মধ্যে হবে, এমনটা বিশ্বাস করিনা। একটি নারী ও পুরুষের প্রেমে যেমন-আবেগ, আত্মত্যাগ, বিশ্বাস আর দায়িত্ব থাকে সমকামেও থাকে তাই", ফ্যাশন চিত্রগ্রাহক অমিত মনে করেন এমনটাই। ন্যাশনাল অ্যাকাডেমি অব ফটোগ্রাফির ছাত্র অমিতের প্যাশন নাচ। তবে আলোকচিত্রী ও ছবির ভাবনায় যে অনন্য সৃষ্টি অমিত দে করলেন, তা নজির তো অবশ্যই সঙ্গে ভাবনার আকাশে সমকামের সূর্যোদয়ও বটে। দেখুন সমকাম নিয়ে অমিতের আলকচিত্র ভাবনা-